પોતાના ભાષણમાં પીએમ નરેન્દ્ર મોદીએ જણાવ્યું કે જાપાનની બુલેટ ટ્રેન યોજનાના કારણે ભારતને વ્યક્તિગતરૂપે મોટી મદદ મળી છે. તેમણે કહ્યું કે જાપાને ખૂબ જ ઓછા વ્યાજે ભારતને 88 હજાર કરોડ રૂપિયાનું દેવું આપ્યું છે. પીએમે કહ્યું કે બાઇક ખરીદવા માટે પણ આપણે દસ બેંકોના ચક્કર કાપીએ છીએ જેથી આપણને ઓછા વ્યાજે બાઇક મળે. અને જો કોઇ અડધો ટકો ઓછા વ્યાજે પણ લોન આપે તો આપણે ખુશ થઇ જઇએ છીએ. ત્યારે ભારતના આ મિત્રએ તો ભારતને લગભગ મફતમાં જ લોન આપી છે.